CELEX: 52020PC0438
Language: da
Date: 2020-08-31
Title: Forslag til RÅDETS AFGØRELSE om den holdning, der skal indtages på den Europæiske Unions vegne på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav

EUROPA-KOMMISSIONEN
            Bruxelles, den 31.8.2020
            COM(2020) 438 final
            2020/0210(NLE)
            Forslag til
            RÅDETS AFGØRELSE
            om den holdning, der skal indtages på den Europæiske Unions vegne på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører den afgørelse om fastlæggelse af den holdning, der skal indtages på Unionens vegne på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav i forbindelse med den påtænkte vedtagelse af bevarelses- og forvaltningsforanstaltninger. 
            
            
               2.Baggrund for forslaget
            
            
               2.1.Aftalen om forebyggelse af ureguleret fiskeri på åbent hav i det centrale Nordlige Ishav
            
            
               Aftalen om forebyggelse af ureguleret fiskeri på åbent hav i det centrale Nordlige Ishav ("aftalen") har til formål at forebygge ureguleret fiskeri på åbent hav i det centrale Nordlige Ishav ved anvendelse af forebyggende foranstaltninger til bevarelse og forvaltning som led i en langsigtet strategi med henblik på at sikre sunde marine økosystemer og sikre bevarelsen og en bæredygtig udnyttelse af fiskebestande. Aftalen forventes at træde i kraft senere i år.
            
            
               Unionen er part i aftalen
                  1
               .
            
            
               2.2.Partsmødet 
            
            
               Partsmødet er det besluttende organ i henhold til aftalen, som mødes hvert andet år eller oftere, hvis det beslutter det. Afgørelser i procedurespørgsmål træffes ved simpelt flertal, og afgørelser om væsentlige spørgsmål træffes ved konsensus. Unionen har medbestemmelses- og stemmeret.
            
            
               2.3.Afgørelser truffet af partsmødet
            
            
               Partsmødet har beføjelse til at vedtage bevarelses- og forvaltningsforanstaltninger, og disse er bindende for de kontraherende parter. 
            
            
               3.Den holdning, der skal indtages på Unionens vegne
            
            
               Det foreslås, at den holdning, der skal indtages på Unionens vegne på møderne mellem parterne, fastlægges efter en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert møde ved et uofficielt kommissionsdokument, som drøftes i Rådets arbejdsgruppe.
            
            
               Denne tilgang anvendes i øjeblikket også i regionale fiskeriforvaltningsorganisationer (RFFO'er) og den holdning, der skal indtages på Unionens vegne på disse møder.
            
            
               I nærværende afgørelse er medtaget principperne og retningslinjerne for den nye fælles fiskeripolitik som fastsat i Europa-Parlamentets og Rådets forordning (EU) nr. 1380/2013
                  2
               , idet der også tages hensyn til målene i Kommissionens meddelelse om den eksterne dimension af den fælles fiskeripolitik
                  3
               . Det tager også hensyn til Rådets konklusioner om havene, herunder Arktis
                  4
               , den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen "En integreret EU-politik om Arktis"
                  5
               , og Rådets konklusioner
                  6
                om den fælles meddelelse fra Unionens højtstående repræsentant for udenrigsanliggender og sikkerhedspolitik og Kommissionen "International havforvaltning: En dagsorden for havenes fremtid"
                  7
               .
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
         
         
            
               "Retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  8
               .
            
            
               4.1.2.Princippernes anvendelse på det foreliggende tilfælde
            
            
               Partsmødet er et organ, der er nedsat ved en aftale, nemlig aftalen om forebyggelse af ureguleret fiskeri på åbent hav i det centrale Nordlige Ishav.
            
            
               De retsakter, som partsmødet skal vedtage, er retsakter, der har retsvirkninger. Partsmødets påtænkte retsakter får bindende virkning i henhold til folkeretten og vil kunne få afgørende indflydelse på Unionens lovgivning, nærmere bestemt:
            
            
               ·Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (IUU-fiskeri)
                  9
                
            
            
               ·Rådets forordning (EF) nr. 1224/2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik
                  10
               , og 
            
            
               ·Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder
                  11
               .
            
            
               De påtænkte retsakter supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               De påtænkte retsakters primære formål og indhold vedrører fiskeri. Forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning.
            
            
               Det materielle retsgrundlag for den foreslåede afgørelse er derfor artikel 43, stk. 2, i TEUF. 
            
            
               4.3.Konklusion
            
            
               Retsgrundlaget for den foreslåede afgørelse bør være artikel 43, stk. 2, i TEUF sammenholdt med artikel 218, stk. 9, i TEUF.
            
            
               2020/0210 (NLE)
            
            
               Forslag til
            
            
               RÅDETS AFGØRELSE
            
         
         
            
               om den holdning, der skal indtages på den Europæiske Unions vegne på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 2 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om forebyggelse af ureguleret fiskeri på åbent hav i det centrale Nordlige Ishav ("aftalen") blev indgået af Unionen ved Rådets afgørelse (EU) 2019/407
                  12
               . Aftalen forventes at træde i kraft senere i år.
            
            
               (2)Partsmødet har ansvaret for vedtagelsen af foranstaltninger, der skal sikre aftalens gennemførelse for at nå målet om at forebygge ureguleret fiskeri på åbent hav i det centrale Nordlige Ishav ved anvendelse af forebyggende foranstaltninger til bevarelse og forvaltning som led i en langsigtet strategi med henblik på at sikre sunde marine økosystemer og sikre bevarelsen og en bæredygtig udnyttelse af fiskebestande. Sådanne foranstaltninger kan blive bindende for Unionen.
            
            
               (3)I henhold til Europa-Parlamentets og Rådets forordning (EU) nr. 1380/2013
                  13
                skal EU sikre, at fiskeri- og akvakulturaktiviteter er miljømæssigt bæredygtige på langt sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til at sikre fødevareforsyningen. Det er ligeledes fastsat i nævnte forordning, at Unionen skal forvalte fiskeriet efter en forsigtighedstilgang og bestræbe sig på at sikre, at udnyttelsen af havets biologiske ressourcer genopretter og opretholder bestandene af befiskede arter på niveauer, der kan give det maksimale bæredygtige udbytte. Endvidere er det i nævnte forordning fastsat, at Unionen skal træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning, støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse og størst mulig begrænsning af uønskede fangster og til fiskeri med begrænset indvirkning på det marine økosystem og fiskeressourcerne. Derudover er det i forordning (EU) nr. 1380/2013 udtrykkeligt fastsat, at Unionen skal anvende disse mål og principper i forbindelse med varetagelsen af sine eksterne fiskeriforbindelser.
            
            
               (4)Som anført i Rådets konklusioner om havene, herunder Arktis
                  14
               , den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen "En integreret EU-politik om Arktis"
                  15
               , og Rådets konklusioner
                  16
                om den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen "International havforvaltning: En dagsorden for havenes fremtid"
                  17
                er støtte til aftalen og en eventuel oprettelse af en regional fiskeriforvaltningsorganisation eller ‑ordning for det åbne hav i Arktis et vigtigt mål for Unionen med henblik på at beskytte det arktiske miljø og sikre en bæredygtig udvikling i og omkring Arktis på baggrund af internationalt samarbejde.
            
            
               (5)Den holdning, der skal indtages på Unionens vegne på møderne mellem parterne i aftalen, bør fastlægges for perioden 2020-2024, da bevarelses- og forvaltningsforanstaltninger i henhold til aftalen får bindende virkning for Unionen og vil kunne få afgørende indflydelse på Unionens lovgivning, nærmere bestemt Rådets forordning (EF) nr. 1005/2008
                  18
                og (EF) nr. 1224/2009
                  19
                og Europa-Parlamentets og Rådets forordning (EU) 2017/2403
                  20
               .
            
            
               (6)I betragtning af det begrænsede kendskab til fiskeressourcerne i aftaleområdet og disse ressourcers art samt det deraf følgende behov for, at der i Unionens holdning tages hensyn til den nye udvikling, herunder nye videnskabelige og andre relevante oplysninger, der forelægges forud for eller på møderne mellem parterne, bør der i overensstemmelse med princippet om loyalt samarbejde mellem EU-institutionerne som fastsat i artikel 13, stk. 2, i traktaten om Den Europæiske Union fastlægges procedurer for præciseringen fra år til år af Unionens holdning for perioden 2020-2024.
            
            
               (7)Denne afgørelse om den holdning, der skal indtages på Unionens vegne på møderne mellem parterne i aftalen kan senere blive fulgt af endnu en særskilt rådsafgørelse om indledning af forhandlinger med henblik på oprettelse af endnu en eller flere regionale eller subregionale fiskeriforvaltningsorganisationer eller ‑ordninger for det åbne hav i Arktis.
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav (aftale) er fastlagt i bilag I.
            
            
               Artikel 2
            
            
               Den holdning, som på Unionens vegne skal indtages på møderne mellem parterne i aftalen, præciseres fra år til år i overensstemmelse med bilag II. 
            
            
               Artikel 3
            
            
               Unionens holdning, som er fastlagt i bilag I, vurderes og revideres, hvis det er relevant, af Rådet på forslag af Kommissionen senest med henblik på mødet mellem parterne i aftalen i 2025.
            
            
               Artikel 4
            
         
         
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     
                        
                        
                        På Rådets vegne
               
               
                     
                        
                        
                        Formand
               
            
         
         
            
                  
                     (1)
                  
                        Rådets afgørelse (EU) 2019/407 af 4. marts 2019 om indgåelse på Den Europæiske Unions vegne af aftalen om forebyggelse af ureguleret fiskeri på åbent hav i det centrale Nordlige Ishav (EUT L 73 af 15.3.2019, s. 1).
               
               
                  
                     (2)
                  
                        Europa-Parlamentets og Rådets forordning (EU) nr. 1380/2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (3)
                  
                        KOM(2011) 424 af 13.7.2011.
               
               
                  
                     (4)
                  
                        14249/19 af 19.11.2019.
               
               
                  
                     (5)
                  
                        JOIN(2016) 21 final af 27.4.2016.
               
               
                  
                     (6)
                  
                        7348/1/17 REV 1 af 24.3.2017.
               
               
                  
                     (7)
                  
                        JOIN(2016) 49 final af 10.11.2016.
               
               
                  
                     (8)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (9)
                  
                        EUT L 286 af 29.10.2008, s. 1.
               
               
                  
                     (10)
                  
                        EUT L 343 af 22.12.2009, s. 1.
               
               
                  
                     (11)
                  
                        EUT L 347 af 28.12.2017, s. 81.
               
               
                  
                     (12)
                  
                        Rådets afgørelse (EU) 2019/407 af 4. marts 2019 om indgåelse på Den Europæiske Unions vegne af aftalen om forebyggelse af ureguleret fiskeri på åbent hav i det centrale Nordlige Ishav (EUT L 73 af 15.3.2019, s. 1).
               
               
                  
                     (13)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (14)
                  
                        14249/19 af 19.11.2019.
               
               
                  
                     (15)
                  
                        JOIN(2016) 21 final af 27.4.2016.
               
               
                  
                     (16)
                  
                        7348/1/17 REV 1 af 24.3.2017.
               
               
                  
                     (17)
                  
                        JOIN(2016) 49 final af 10.11.2016.
               
               
                  
                     (18)
                  
                        Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).
               
               
                  
                     (19)
                  
                        Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
               
               
                  
                     (20)
                  
                        Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder og om ophævelse af Rådets forordning (EF) nr. 1006/2008 (EUT L 347 af 28.12.2017, s. 81).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 31.8.2020
            COM(2020) 438 final
            BILAG
            til
            Forslag til RÅDETS AFGØRELSE
            om den holdning, der skal indtages på den Europæiske Unions vegne på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav
            
               
         
         
            
               BILAG I
            
            
            
               Den holdning, der skal indtages på Unionens vegne på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav (aftale)
            
            
            
               1. 
                     PRINCIPPER
            
            
               Inden for rammerne af møderne mellem parterne i aftalen skal Unionen:
            
            
               a)
                     handle i overensstemmelse med de mål og principper, som Unionen sigter mod inden for rammerne af den fælles fiskeripolitik som fastsat i forordning (EU) nr. 1380/2013, navnlig ved hjælp af den forsigtighedstilgang, der er fastsat i artikel 2, stk. 2, i samme forordning, for at fremme gennemførelsen af en økosystembaseret tilgang til fiskeriforvaltning og reducere fiskeriets negative indvirkning på det marine økosystem og habitaterne, samt fremme et økonomisk levedygtigt og konkurrencedygtigt EU-fiskeri, hvor de, der er afhængige af fiskeriet, sikres en rimelig levestandard, samtidig med at der tages hensyn til forbrugernes interesser 
            
            
               b)
                     arbejde hen imod en passende inddragelse af interessenter, herunder relevante videnskabelige og faglige organisationer, organer og programmer samt viden fra den oprindelige og lokale befolkning, i forberedelsen af foranstaltninger vedtaget på møderne mellem parterne, herunder møderne med videnskabelige eksperter inden for rammerne af aftalen, og sikre, at disse foranstaltninger er i overensstemmelse med aftalen
            
            
               c)
                     sikre, at de foranstaltninger, der vedtages inden for rammerne af aftalen, er forenelige med folkeretten, især De Forenede Nationers havretskonvention (UNCLOS)
                  1
               , aftalen af 1995 om bevarelse og forvaltning af fælles fiskebestande og stærkt vandrende fiskebestande (UNFSA)
                  2
               , aftalen af 1993 om fremme af fiskerfartøjers overholdelse af internationale bevarelses- og forvaltningsforanstaltninger på åbent hav
                  3
                og Fødevare- og Landbrugsorganisationens aftale af 2009 om havnestatsforanstaltninger
                  4
               
            
            
               d)
                     fremme holdninger, der er i overensstemmelse med bedste praksis som anvendt af de regionale fiskeriforvaltningsorganisationer (RFFO'er) i samme område
            
            
               e) 
                     søge sammenhæng og synergi med den politik, som Unionen følger som led i sine bilaterale fiskeriforbindelser med tredjelande, og sikre sammenhæng med sine øvrige politikker, navnlig på områderne eksterne forbindelser, beskæftigelse, miljø, handel, udvikling, forskning og innovation
            
            
               f)
                     sikre, at Unionens internationale forpligtelser opfyldes
            
            
               g)
                     følge Rådets konklusioner af 19. marts 2012 om Kommissionens meddelelse om den fælles fiskeripolitiks eksterne dimension
                  5
               
            
            
               h)
                     sigte mod at skabe lige vilkår for EU-fiskerflåden inden for aftaleområdet på grundlag af de samme principper og standarder som dem, der gælder i henhold til EU-retten, og mod at fremme en ensartet gennemførelse af disse principper og standarder
            
            
               i)
                     følge Rådets konklusioner om havene, herunder Arktis
                  6
               , den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen "En integreret EU-politik om Arktis"
                  7
               , og Rådets konklusioner
                  8
                om den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen "International havforvaltning: en dagsorden for havenes fremtid"
                  9
                og fremme foranstaltninger til støtte for og forbedring af en effektiv gennemførelse af aftalen som et bidrag til alle de forskellige dimensioner af bæredygtig havforvaltning
            
            
               j) 
                     fremme koordinering mellem aftalen og eksisterende RFFO'er og de regionale havkonventioner, navnlig Kommissionen for Fiskeriet i det Nordøstlige Atlanterhav (NEAFC), og samarbejde med internationale organisationer, alt efter hvad der er relevant, inden for deres respektive mandat 
            
            
               k)
                     aktivt støtte oprettelsen af et fælles program for videnskabelig forskning og overvågning, der har til formål at give en bedre forståelse for økosystemerne på åbent hav i det centrale Nordlige Ishav, navnlig ved at klarlægge, om der findes fiskebestande i nu eller i fremtiden, som kan fanges på et bæredygtigt grundlag, og de mulige virkninger af dette fiskeri for økosystemerne
            
            
               l)
                     sikre, at de bevarelses- og forvaltningsforanstaltninger, der er iværksat for de samme bestande i havområder under national jurisdiktion, er forenelige med de foranstaltninger, der er vedtaget med henblik på det åbne hav i overensstemmelse med artikel 118 i UNCLOS og artikel 8 i UNFSA
            
            
               m)
                     sikre overensstemmelse med Unionens interesser i Arktis som en region af stadig større strategisk betydning.
            
         
         
            
               2.
                     RETNINGSLINJER
            
            
               Unionen skal i relevant omfang stræbe efter at støtte vedtagelsen af bevarelses- og forvaltningsforanstaltninger, baseret på den bedste videnskabelige rådgivning og forsigtighedstilgangen, på møderne mellem parterne i aftalen.
            
            
               BILAG II
            
            
                
               Præcisering fra år til år af den holdning, som Unionen skal indtage på møderne mellem parterne i aftalen om forebyggelse af ureguleret fiskeri på åbent hav i det centrale Nordlige Ishav (aftale)
            
            
            
               Forud for hvert møde mellem parterne i aftalen, når dette organ skal vedtage afgørelser, der vil have retsvirkninger for Unionen, træffes de nødvendige foranstaltninger til at sikre, at den holdning, der skal indtages på Unionens vegne, tager hensyn til de seneste videnskabelige og andre relevante oplysninger, der er fremsendt til Kommissionen, i overensstemmelse med principperne og retningslinjerne i bilag I.
            
            
               Med henblik herpå og på baggrund af de fremsendte oplysninger forelægger Kommissionen i tilstrækkelig god tid inden hvert møde mellem parterne i aftalen et skriftligt dokument for Rådet, hvori er fastlagt enkelthederne i den foreslåede præcisering af Unionens holdning med henblik på drøftelse og godkendelse af detaljerne i den holdning, som Unionen skal give udtryk for.
            
            
               Hvis det i løbet af et møde mellem parterne i aftalen, herunder på stedet, er umuligt at nå til enighed, således at Unionens holdning tager hensyn til nye elementer, henvises sagen til Rådet eller dets forberedende organer.
            
            
            
               _____________________
            
            
         
         
            
                  
                     (1)
                  
                        EFT L 179 af 23.6.1998, s. 3.
               
               
                  
                     (2)
                  
                        EFT L 189 af 3.7.1998, s. 16.
               
               
                  
                     (3)
                  
                        EFT L 177 af 16.7.1996, s. 26.
               
               
                  
                     (4)
                  
                        EUT L 191 af 22.7.2011, s. 3.
               
               
                  
                     (5)
                  
                        7087/12 REV 1 ADD 1 COR 1.
               
               
                  
                     (6)
                  
                        14249/19 af 19.11.2019.
               
               
                  
                     (7)
                  
                        JOIN(2016) 21 final af 27.4.2016.
               
               
                  
                     (8)
                  
                        7348/1/17 REV 1 af 24.3.2017.
               
               
                  
                     (9)
                  
                        JOIN(2016) 49 final af 10.11.2016.